CELEX: 62012CA0127
Language: el
Date: 2014-09-03 00:00:00
Title: Υπόθεση C-127/12: Απόφαση του Δικαστηρίου (δεύτερο τμήμα) της 3ης Σεπτεμβρίου 2014 — Ευρωπαϊκή Επιτροπή κατά Βασιλείου της Ισπανίας (Παράβαση κράτους μέλους — Ελεύθερη κυκλοφορία των κεφαλαίων — Άρθρα 21 ΣΛΕΕ και 63 ΣΛΕΕ — Συμφωνία ΕΟΧ — Άρθρα 28 και 40 — Φόρος κληρονομιών και δωρεών — Κατανομή των φορολογικών αρμοδιοτήτων — Δυσμενής διάκριση μεταξύ κατοίκων ημεδαπής και κατοίκων αλλοδαπής — Δυσμενής διάκριση με βάση τον τόπο όπου βρίσκεται το ακίνητο — Βάρος της αποδείξεως)

10.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 395/3
            
         
      Απόφαση του Δικαστηρίου (δεύτερο τμήμα) της 3ης Σεπτεμβρίου 2014 — Ευρωπαϊκή Επιτροπή κατά Βασιλείου της Ισπανίας
      (Υπόθεση C-127/12) (1)
      
      ((Παράβαση κράτους μέλους - Ελεύθερη κυκλοφορία των κεφαλαίων - Άρθρα 21 ΣΛΕΕ και 63 ΣΛΕΕ - Συμφωνία ΕΟΧ - Άρθρα 28 και 40 - Φόρος κληρονομιών και δωρεών - Κατανομή των φορολογικών αρμοδιοτήτων - Δυσμενής διάκριση μεταξύ κατοίκων ημεδαπής και κατοίκων αλλοδαπής - Δυσμενής διάκριση με βάση τον τόπο όπου βρίσκεται το ακίνητο - Βάρος της αποδείξεως))
      (2014/C 395/03)
      Γλώσσα διαδικασίας: η ισπανική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: W. Roels, R. Lyal και F. Jimeno Fernández)
      
         Καθού: Βασίλειο της Ισπανίας (εκπρόσωπος: A. Rubio González)
      
         Διατακτικό
      
      Το Δικαστήριο αποφασίζει:
      
                  1)
               
               
                  Το Βασίλειο της Ισπανίας, επιφυλάσσοντας διαφορετική φορολογική μεταχείριση στις δωρεές και κληρονομιές, αναλόγως του αν ο δωρεοδόχος και ο δωρητής διαμένουν στην Ισπανία ή στην αλλοδαπή, αν ο κληρονομούμενος διαμένει στην Ισπανία ή στην αλλοδαπή και αν τα ακίνητα που αποτελούν αντικείμενο δωρεάς ή άλλης ανάλογης πράξεως διαθέσεως βρίσκονται στην Ισπανία ή στην αλλοδαπή, παρέβη τις υποχρεώσεις που υπέχει από τα άρθρα 63 ΣΛΕΕ και 40 της Συμφωνίας για τον Ενιαίο Οικονομικό Χώρο, της 2ας Μαΐου 1992.
               
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Καταδικάζει το Βασίλειο της Ισπανίας στα δικαστικά έξοδα.
               
            
         (1)  ΕΕ C 126 της 28.4.2012.